આ અંગે અત્રે ઉલ્લેખનીય વિગત અનુસાર બરવાળા પાસે રાજભવન હોટલ પાસે નર્મદા મહિપરીએજની માઈનોર કેનાલ પસાર થયેલી છે જે કેનાલ હાઈવે રોડ તોડીને રોડ નિચેથી પસાર થાય છે જેની ઉપર રોડ વિભાગના અધિકારીઓ દ્વારા થૂંકના પોડા રુપી થીગડા મારવામાં આવેલા હતા જે થીગડા વરસાદના કારણે તુટી જઈ ગાબડા પડી જાય છે જેના કારણે રોડથી અજાણ વાહન ચાલકો દ્વારા વાહન મસમોટા ખાડામાં પડતા ચાલક દ્વારા સ્ટીયરિંગ ઉપરનો કાબુ ગુમાવી દેતા હોવાથી અકસ્માતના બનાવો બનવા પામે છે જેમાં મુસાફરોના કરુણ મોત નિપજે છે આ જગ્યા ઉપર છેલ્લા ૩ વર્ષથી રોડ વિભાગના અધિકારીઓની બેદરકારીના કારણે અનેક અકસ્માતો સર્જાય છે જેમાં વાહન ચાલકો તેમજ મુસાફરોએ પોતાના જીવ ગુમાવ્યા હોવાના બનાવો ભુતકાળમાં બનવા પામ્યા છે.